**ΔΙΚΑΙΟΛΟΓΗΤΙΚΑ ΠΟΥ ΘΑ ΠΡΕΠΕΙ ΝΑ ΠΡΟΣΚΟΜΙΣΕΤΕ ΣΤΗΝ**

**ΥΠΗΡΕΣΙΑ ΓΙΑ ΣΥΝΤΑΞΙΟΔΟΤΗΣΗ**

1. **Πιστοποιητικό οικογενειακής κατάστασης** (στο οποίο να αναγράφεται η ημερομηνία τέλεσης γάμου και  τα τέκνα, ανεξαρτήτως ηλικίας), ή οποιοδήποτε άλλο έγγραφο αφορά την οικογενειακή κατάσταση (Διαζευκτήριο κ.λ.π**.)**
2. **Βεβαίωση από τη Σχολή** για τα παιδιά που σπουδάζουν, στην οποία να αναγράφεται η ημερομηνία πρώτης εγγραφής.
3. **Πιστοποιητικό Στρατολογίας τύπου Α΄ (για τους άρρενες)**
4. **Φωτοαντίγραφο Δελτίου Αστυνομικής Ταυτότητας**
5. **Φωτοαντίγραφο πρώτης σελίδας βιβλιαρίου Τραπέζης, όπου να φαίνεται καθαρά ο αριθμός λογαριασμού IBAN- GR…..** (**πρώτο όνομα** στο βιβλιάριο να είναι το όνομα του εκπαιδευτικού που παραιτείται)
6. **Καρτέλες ενσήμων προϋπηρεσίας (αναπληρωτής-ωρομίσθιος-δημόσιος-ιδιωτικός τομέας, ΙΚΑ, ΤΕΒΕ κλπ).**
7. Οποιοδήποτε **έγγραφο αναγνώρισης προϋπηρεσίας - στρατιωτικής θητείας** μαζί με τη  σχετική βεβαίωση εξόφλησης του ποσού εξαγοράς.
8. Οποιοδήποτε **έγγραφο χορήγησης δανείων,** που δεν έχει εξοφληθεί και παρακρατείται από την μισθοδοσία. Ζητείται και αντίστοιχη βεβαίωση από το οικονομικό τμήμα της Δ/νσης.
9. **Σε περίπτωση προϋπηρεσίας σε άλλο Υπουργείο ή Ν.Π.Δ.Δ.:**

α) Βεβαίωση προϋπηρεσίας από το προηγούμενο Υπουργείο ή Ν.Π.Δ.Δ.

β) Σε περίπτωση που ήταν τακτικός υπάλληλος, Βεβαίωση του προηγούμενου φορέα ότι έγιναν **κρατήσεις για τα ασφαλιστικά Ταμεία** (Μ.Τ.Π.Υ., Τ.Ε.Α.Δ.Υ., Τ.Π.Δ.Υ.)

**ΠΡΟΣΟΧΗ**

**Σημειώνεται ότι** όσοι από τους εκπαιδευτικούς, που επιθυμούν να παραιτηθούν, έχουν ασκήσει κατά τη διάρκεια της ενεργού υπηρεσίας τους **καθήκοντα αυξημένης ευθύνης** (Δ/ντής, Υποδ/ντής, Σχολικός Σύμβουλος κ.λ.π.) παρακαλούνται  **να προσκομίσουν επιπλέον:**

**1)** Διοικητική πράξη του αρμόδιου κατά περίπτωση οργάνου το οποίο προέβη στον ορισμό ή την επιλογή του υπαλλήλου σε θέση ευθύνης (με επίδομα).

**2)** Αντίστοιχες πράξεις ανάληψης υπηρεσίας και αποχώρησής τους για τις παραπάνω θέσεις ή άλλο πιστοποιητικό από το οποίο να προκύπτουν τα παραπάνω στοιχεία και τούτο γιατί η διοικητική πράξη της τοποθέτησης αφεαυτής δεν συνεπάγεται την ανάληψη υπηρεσίας και κατ’ακολουθία την άσκηση των καθηκόντων.